สโมสรฟุตบอลยะลา

**สโมสรฟุตบอลยะลา** () หรือชื่อเดิมคือ **สโมสรฟุตบอลยาลอ ซิตี้** () เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดยะลา ปัจจุบันเล่นในไทยลีก 3 โซนภาคใต้

## ประวัติ
สโมสรฟุตบอลยาลอ ซิตี้ ได้ก่อตั้งและจดทะเบียนเมื่อวันที่ 4 สิงหาคม 2561 โดยได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2561 โซนภาคใต้ และได้ตำแหน่งชนะเลิศโซนภาคใต้ตอนล่าง หลังจากที่สามารถเอาชนะสงขลา อัสลาน ทีเอสยูด้วยการดวลลูกโทษ 5–4 และเข้าชิงชนะเลิศโซนภาคใต้กับเมืองคอน ดับบลิวยู แต่เมืองคอน ดับบลิวยูเป็นฝ่ายชนะไป 1–2 หลังจบการต่อเวลาพิเศษ ทำให้ยาลอ ซิตี้ได้เพียงรองชนะเลิศเท่านั้น แต่ยังได้สิทธิ์เลื่อนชั้นสู่ไทยลีก 4 ฤดูกาล 2562

ต่อมาในปี 2563 สมาคมกีฬาฟุตบอลแห่งประเทศไทยฯ ได้มีการยุบไทยลีก 3 และไทยลีก 4 เข้าด้วยกัน ทางสโมสรจึงได้เลื่อนชั้นสู่ไทยลีก 3 ฤดูกาล 2563–64 โซนภาคใต้

## ชื่อและตราสโมสร
สโมสรฟุตบอลยะลา ก่อตั้งขึ้นในชื่อสโมสรฟุตบอลยาลอ ซิตี้ โดยคำว่า **ยาลอ** (มลายูปัตตานี:  / ) เป็นสำเนียงท้องถิ่นภาษามลายูหมายถึงจังหวัดยะลา และสื่อถึง **เขายาลอ** ซึ่งเป็นภูเขาหินปูนขนาดใหญ่ และเป็นแหล่งโบราณคดีสำคัญตั้งอยู่ใน อำเภอเมืองยะลา

ตราสโมสรฟุตบอลยะลา เป็นรูปจิกซอว์สื่อถึงคตินิยมวัฒนธรรมหลากหลายหรือพหุวัฒนธรรม ในจังหวัดยะลา ที่รวมคนหลายเชื้อชาติไว้ด้วยกัน โดยสีเขียวหมายถึงชาวมลายู, สีแดงหมายถึงชาวจีน, สีเหลืองหมายถึงชาวไทย, สีส้มหมายถึงคนเชื้อชาติอื่นๆ จุดที่ยื่นออกไปของจิ๊กซอว์แต่ละชิ้นคือจุดดี และจุดแข็ง ของเชื้อชาตินั้นๆ ส่วนที่เว้าเข้าไปหมายถึงจุดที่รอส่วนที่ยื่นมาเติมเต็ม เมื่อรวมกันแล้ว จึงเกิดเป็นความร่วมแรงร่วมใจกันของคนเชื้อชาติต่างๆในจังหวัดยะลา

## ผลงานของสโมสรในแต่ละฤดูกาล

## ผู้เล่น
### ผู้เล่นชุดปัจจุบัน

## สถิติสโมสร
### สถิติเกี่ยวกับการลงแข่งขัน
* การแข่งขันอย่างเป็นทางการนัดแรก
** โก-ลก ยูไนเต็ด 1–1 ยาลอ ซิตี้ (ไทยแลนด์ อเมเจอร์ลีก ฤดูกาล 2561 โซนภาคใต้ตอนล่าง, 23 กันยายน พ.ศ. 2561, สนามกีฬาโรงเรียนมัธยมสุไหงปาดี)
* การแข่งขันในลีกอาชีพนัดแรก
** ปัตตานี เอฟซี 3–0 ยาลอ ซิตี้ (ไทยลีก 4 ฤดูกาล 2562 – โซนภาคใต้, 9 กุมภาพันธ์ พ.ศ. 2562, สนามกีฬาจังหวัดปัตตานี)
* การแข่งขันในฟุตบอลถ้วยไทยลีกคัพนัดแรก
** พัทลุง เอฟซี 3–1 ยาลอ ซิตี้ (โตโยต้า ลีกคัพ 2562, 23 กุมภาพันธ์ พ.ศ. 2562, สนามกีฬาองค์การบริหารส่วนจังหวัดพัทลุง)
* ผลชนะมากที่สุดเมื่อรวมการแข่งขันทุกรายการ
** ยอลอ ซิตี้ 6–0 หัวสำโรง เกตส์เวย์ (ช้าง เอฟเอคัพ 2565–66, 5 ตุลาคม พ.ศ. 2565)

## สถิติเกี่ยวกับผู้เล่น
### สถิติการลงสนามของผู้เล่น
* ผู้เล่นคนแรกที่ยิงประตูได้ในการแข่งขันอย่างเป็นทางการ
** สุทธิชัย ด้วงเอียด v. โก-ลก ยูไนเต็ด (ไทยแลนด์ อเมเจอร์ลีก ฤดูกาล 2561 โซนภาคใต้ตอนล่าง, 23 กันยายน พ.ศ. 2561, สนามกีฬาโรงเรียนมัธยมสุไหงปาดี)
* ผู้เล่นคนแรกที่ยิงประตูได้ในการแข่งขันระดับลีกอาชีพ
** อายุ ลาเต๊ะ v. พัทลุง เอฟซี (ไทยลีก 4 ฤดูกาล 2562 – โซนภาคใต้, 17 กุมภาพันธ์ พ.ศ. 2562, สนามกีฬาเทศบาลนครยะลา บ้านจารู)
* ผู้เล่นที่ยิงประตูได้มากที่สุดในการแข่งขันหนึ่งนัด
** ฟาฎิล มะลี : 3 ประตู v. ปอเนาะ สลาตัน สตูล (ไทยแลนด์ อเมเจอร์ลีก ฤดูกาล 2561 โซนภาคใต้ตอนล่าง, 29 กันยายน พ.ศ. 2561, สนามกีฬามหาราช, อำเภอสุไหงโก-ลก จังหวัดนราธิวาส)
** อายุ ลาเต๊ะ : 3 ประตู v. สุราษฎร์ธานี ซิตี้ (ไทยลีก 3 ฤดูกาล 2563–64, 19 ธันวาคม พ.ศ. 2563, สนามกีฬาเทศบาลตำบลบ้านส้อง, อำเภอเวียงสระ)
** ซากีรีน ตีกาสม : 3 ประตู v. หัวสำโรงเกตส์เวย์, (ช้าง เอฟเอคัพ 2565–66, 5 ตุลาคม พ.ศ. 2565, สนามกีฬาเทศบาลนครยะลา บ้านจารู)
** เจะฮานาฟี มามะ : 3 ประตู v. นรา ยูไนเต็ด (ไทยลีก 3 ฤดูกาล 2566–67, 25 กุมภาพันธ์ พ.ศ. 2567, สนามกีฬามหาวิทยาลัยการกีฬาแห่งชาติ วิทยาเขตยะลา)
* ผู้เล่นที่อายุน้อยที่สุดที่ได้ลงสนาม
** อิมรอน สะอิ  : 17 ปี 90 วัน (30 กันยายน 2566 vs. ตรัง เอฟซี, ไทยลีก 3 ฤดูกาล 2566–67 – โซนภาคใต้)
* ผู้เล่นที่อายุมากที่สุดที่ได้ลงสนาม
** อาบัส สัสดีวงศ์  : 38 ปี 84 วัน (27 กุมภาพันธ์ 2565 vs. สุราษฎร์ธานี เอฟซี, ไทยลีก 3 ฤดูกาล 2564–65 – โซนภาคใต้)

## เกียรติประวัติ
* **[[ไทยแลนด์ อเมเจอร์ลีก]]**
** ชนะเลิศ โซนภาคใต้ตอนล่าง : 2561
** รองชนะเลิศ โซนภาคใต้ : 2561

## อ้างอิง

## แหล่งข้อมูลอื่น
* 


ยะลา
ยะลา
หมวดหมู่:ก่อตั้งในประเทศไทยในปี พ.ศ. 2561